Sesklo

**Sesklo** edo **Sesclo** () Greziako herri bat da, Volos udalerrian dagoena, Magnesia unitate periferikoan eta Tesaliako kanpoaldean. Europako hego-ekialdeko historiaurrean, Sesklo Neolitoko Greziako kokaleku garrantzitsua izan zen, Brontze Aroaren aurretik eta Mizenastar aroa baino milaka urte lehenago.

thumb|350x350px|Seskloren egoera Europako populatze neolitikoaren mapan K.a. V. milurtekoan.
## Historia 
thumb|250x250px|"Keramia" Buztingilearen etxea Sesklon.
[thumb|250x250px|[Megaroi|Megaroia]]
Kokaleku honek Europako lehen kultura neolitikoari ematen dio izena, Tesalian eta Greziako Mazedoniaren zati batean barrena hedatzen zena. Aurkitutako aztarna zaharrenek adierazten dute kultura material hau K.a. 6850 inguruan sortu zela +/- 660 urteko errore-marjinarekin. Lehen kokalekuak, K.a. VI. milurtekoaren aurrekoak, Aitzin-Sesklo (talde nagusia) eta Aurre-Sesklo (bigarren mailako taldeak, ezaugarri berezituekin) izenez ezagutzen dira, eta nekazaritza aurreratua eta zeramikaren erabilera Ekialde Hurbilean baino goiztiarragoa erakusten dute.

### Emakumeen iruditxoak 
[thumb|Buztinezko emakume baten iruditxoa. Eserita dago eta haurra du altzoan. Inudea izen aman diote. [Atenasko Arkeologia Museo Nazionala|Atenaseko arkeologia museo nazionala ]]
Kultura honen ezaugarri garrantzitsu bat emakumeen estatuatxoen ugaritasuna da, sarritan haurdun daudenena. Ordurako ezaguna zen giza irudiak Ekialdeko Mediterraneoko Mesolitoan eta lehenago Paleolitoan irudikatu zirela, baina Neolitoan garatu zen eskultura txikia, dela buztinezkoa, dela harri iraunkorragoetan (marmola edo esteatita). Emakume esteatopigoa irudikatzen dute gehienetan, kultura neolitikoan hain zabaldua dagoen jainkosa *ama* edo ugalkortasunaren sinboloa irudikatuz, antza denez. Eskultura mota hori Balkanetan eta Danubioko multzo neolitiko gehienetan milaka urtetan egin ziren, nahiz eta ezin den esan eremu horretakoak bakarrik zirela. Aipagarria da, bere berritasunagatik, Seskloko iruditxo bat, emakumezko irudi batena, besoetan  haur bat duena eta lerro margotuekin apaindua dagoena: Inudea.

### Seskloren garrantzia 
Seskloko kultura garrantzitsua da Neolitoaren hedapenean Europan. Ikerketak eta haren datazioak adierazten dute kultura horrek Balkanetako beste kultura batzuetan (Karanovo I-II eta Starčevo-Körös) eragina izan zuela eta horiek piztuko dituzte Danubioko kultura neolitiko garrantzitsuak. 

### Amaiera 
"Inbasioaren teoriak" dio Diminiko neolitikoko jendea, K. a. 5000 inguruan Sesklo Kulturaren konkista bortitzaren erantzule izan zela. Teoria horren arabera, Dimini eta Sesklo  identitate kultural desberdinak zituzten. Baina, Ioannis Liritzis arkeologo fisikoak, ordea, bestelako historia bat kontatzen du, R. Galloway-rekin batera, Diminiko eta Seskloko material zeramikoak konparatu baitzituen, datatzeko termoluminiszentzia erabiliz. Horri esker, Dimini-n kokaguneetako biztanleak K. a. 4800 inguruan agertu zirela jakin zuen, Sesklo kultura erori baino lau mende lehenago (K. a. 4400). Horren aurrean, Lyritzisek ondorioztatu du Seskloko biztanleak eta Díminikoak elkarrekin bizi izan zirela aldi batez.

## Erreferentziak 
## Kanpo estekak 
*  Greziako Kultura Ministerioaren webgunea: Sesklo (grekoz)